SK
C 303/52
Úradný vestník Európskej únie
8.8.2022
2.
Komisia neoprávnene a z právneho hľadiska nesprávne vychádzala z toho, že údaje GESTDEM 2021/4203 a GESTDEM 2021/4204 spadajú do pôsobnosti všeobecnej domnienky dôvernosti.
Žalobkyňa nerozumie, prečo by každá komunikácia medzi Komisiou a holandským orgánom na ochranu hospodárskej súťaže mala byť súčasťou správneho spisu.
Na dokumenty, ktoré nie sú súčasťou tohto spisu, sa bez ďalšieho nevzťahuje táto domnienka.
Žaloba podaná 13. júna 2022 – Aitana/EUIPO (Vec T-355/22) (2022/C 303/67) Jazyk konania: španielčina Účastníci konania Žalobkyňa: Aitana Actividades de Construcción y Servicios, SL (Alicante, Španielsko) (v zastúpení: A.
Martí Martín, advokát) Žalovaný: Úrad Európskej únie pre duševné vlastníctvo (EUIPO)
Návrhy Žalobkyňa navrhuje, aby Všeobecný súd: — uznal uplatniteľnosť právnej úpravy, ktorou sa riadi zmluva (Real Decreto-Ley 3/2022 (1)), — uznal nárok spoločnosti Aitana Actividades de Construcción y Servicios, SL (Aitana ACS, SL) kontrolovať zmluvné ceny na základe doktríny nepredvídateľného rizika (Rebus Sic Stantibus), — uznal nárok spoločnosti Aitana ACS, SL kontrolovať zmluvné ceny na základe zásady legitímnej dôvery.
Dôvody a hlavné tvrdenia Na podporu svojej žaloby žalobkyňa uvádza štyri žalobné dôvody. 1.
Prvý žalobný dôvod je založený na podpornej uplatniteľnosti španielskeho zákona ako zákona, ktorým sa riadi zmluva. — V tejto súvislosti žalobkyňa uvádza, že zmluvné ustanovenie I.10-1 označuje španielsku právnu úpravu za podporne uplatniteľnú.
Kráľovský dekrét 3/2022 z 1. marca je podporne upaltniteľný.
Je potrebné priznať nárok na kontrolu zmluvných cien v súlade s ustanoveniami kráľovského dekrétu 3/2002. 2.
Druhý žalobný dôvod je založený na tom, že sa vyžaduje aktualizácia zmluvných cien na základe zásad a pravidiel Európskej únie. — V tejto súvislosti žalobkyňa tvrdí, že nepredvídateľné riziko, ktoré neprimerane zaťažuje jednu zo strán, musí viesť prehodnoteniu zmluvy.
Situácia v súvislosti s pandémiou Sars-Cov-2 a vojnový konflikt medzi národmi Ukrajiny a Ruska zjavne predstavujú nepredvídateľné riziko.
Tieto situácie viedli k mimoriadnemu zvýšeniu cien materiálov, ktoré Aitana ACS, SL nemôže znášať samotná. 3.
Tretí dôvod je založený na tom, že uznanie nároku na kontrolu cien neporušuje zmluvu, ani zásadu transparentnosti a slobodnej hospodárskej súťaže. — V tejto súvislosti žalobkyňa uvádza, že ustanovenie, ktoré obmedzuje kontrolu cien, nezahŕňa vyššiu moc ani nepredvídateľné riziko.
Rozšírenie zmluvnej zodpovednosti na prípady nepredvídateľných okolností si vyžaduje výslovný súhlas, ktorý nebol daný.
Zásady transparentnosti a slobodnej hospodárskej súťaže nie sú porušené v dôsledku aktualizácie ceny v zmysle článku 172 nariadenia 2018/1046 (2).